– Мама не толькі хрысціла дзетак. Яна двойчы на год ездзіла ў Краславу і Індру, што ў Латвіі, і завозіла туды інтэнцыі для святой Імшы. Як паедзе, то паўдня прабудзе з ксяндзом. Ён на кожнай паперцы пісаў дату, калі будзе адпраўлена св. Імша. Потым мама ўсе гэтыя інтэнцыі развозіла і аддавала людзям, каб яны ведалі, калі будуць за іх маліцца. Яна таксама спявала па нябожчыках. Уяўляеце, колькі гэта ахвярнасці трэба, каб маліцца трое сутак па памерлым?!